ร้าน Zanotti เป็นร้านอาหารอิตาเลียนชื่อดัง มีร้านในเครือหลายร้าน ร้านนี้เป็นร้านแรก ตั้งแต่ปี 1998 ครับ ร้านอยู่ในซอยศาลาแดง มีที่จอดรถครับ

บรรยากาศ: ตกแต่งแบบบ้านอิตาลี ใช้สีเหลืองเป็นหลัก คลาสสิคครับ แต่พื้นที่ร้านไม่ใหญ่มาก หากคนเยอะเสียงจะดังหน่อยครับ 4 ดาวครับ

อาหาร: เริ่มมาจะมี complimentary bread ให้ครับ ทานกับ salsa ใช้ได้ครับ

Parma ham&melon แฮมคุณภาพดีมากครับ เนื้อนุ่ม ไม่เค็มมากไป ทานคู่กับเมลอนหอมหวาน เข้ากันสุดๆ

Caprese salad ชีสก็คุณภาพดีมากครับ หอม นุ่ม แต่แปลกที่มะเขือเทศใช้แบบลูกเล็ก ที่จะมีรสหวานมากกว่า ผมชอบแบบเดิมๆมากกว่าครับ

Pasta ที่นี่เส้นจัค่อนข้างนุ่มครับ แต่ผัดได้หอมดีครับ

Zanotti pizza พิซซ่าในเครือนี้ยอดเยี่ยมทุกร้านครับ อบได้กำลังดี แป้งบางกรอบ เครื่องก็ให้มาเยอะสะใจ อร่อยครับ

Complimentary เป็นขนมกับแป้งพาย ทานเพลินๆรอขนมจริงครับ

Tiramisu ขนมที่ร้านในเครือทำได้ดีมากครับ เข้มข้นหอม mascarpone ตัวสปันจ์ก็ใส่ amaretto มาจนชุ่มดีครับ อร่อยสุดๆ

5 ดาว

บริการ: ดีตามมาตรฐานร้านครับ 4 ดาว


ราคา: ราวๆ 1300-1500 บาทต่อคนครับ